আটচালা ঘর

আটচালা ঘর কাজী নজরুল ইসলামের স্মৃতিবিজড়িত একটি ঐতিহাসিক স্থান। এটি চুয়াডাঙ্গা জেলা শহর থেকে প্রায় ২০ কিলোমিটার দক্ষিণ-পশ্চিমে দামুড়হুদা উপজেলার কার্পাসডাঙ্গা ইউনিয়নের দর্শনা রেলওয়ে স্টেশনের অনতিদূরে, মিশনপাড়ায় অবস্থিত। এখানে নজরুল সপরিবারে একাধিকবার অবকাশ যাপন করেছেন। আটচালা ঘরের মালিক তৎকালীন নদিয়া জেলার কংগ্রেস নেতা এবং ভারতের শিমুলিয়া মাধ্যমিক বিদ্যালয়ের প্রাক্তন প্রধান শিক্ষক হর্ষপ্রিয় বিশ্বাস। কাজী নজরুল ইসলাম যখন কলকাতার আর্মহাস্ট স্ট্রিটে বসবাস করতেন তখন স্বদেশী আন্দোলনের জেরে একই এলাকার বাসিন্দা বৈদ্যনাথ বাবু, ও স্বদেশী আন্দোলনের নেতা মহিম সরকারের সঙ্গে অত্যন্ত ঘনিষ্ঠ সম্পর্ক ছিল। ১৯২৬ ও ১৯২৭ সালে তাদের আমন্ত্রণে কার্পাসডাঙ্গায় স্বদেশী আন্দোলনের তৎপরতা বাড়াতে কাজী নজরুল ইসলাম স্বপরিবারে বেড়াতে আসেন। কার্পাসডাঙ্গায় নজরুল স্থানীয় নেতা হর্ষপ্রিয় বিশ্বাসের আটচালা ঘরে আতিথিয়তা গ্রহণ করেছিলেন। ১৯২৬ সালে কাজী নজরুল ইসলাম স্বপরিবারে এখানে দুইমাস অবস্থান করেন। দিনের বেলা এখানে ঝাউগাছের নিচে বসে মহিম সরকারের দুই কন্যা আভা রাণী ও শিউলি রাণী কাজী নজরুল ইসলামের কাছে গান শিখতেন। কাজী নজরুল ইসলাম এখানে রচনা করেছিলেন তাঁর বিখ্যাত কিছু ছড়া, কবিতা ও উপন্যাস। তাঁদের মধ্যে একটি হলো লিচুচোর কবিতা। এছাড়া পদ্মগোখরা, মৃত্যুক্ষুধা প্রভৃতি রচনাও করেছিলেন এই আটচালা ঘরে। অনেকে ধারণা করেন যে, এই এলাকার ভৌগোলিক এবং সামাজিক পরিবেশ হতে কাজী নজরুল ইসলাম রচনাগুলোর বিষয়বস্তু খুঁজে পেয়েছেন। নজরুলের রাজনৈতিক কর্মকান্ডেও স্থানটি জড়িত। ব্রিটিশবিরোধী আন্দোলনে কাজী নজরুল ইসলাম সক্রিয়ভাবে অংশগ্রহণ করেছিলেন। শোষিত জনগোষ্ঠীর অধিকার আদায়ের আন্দোলনে এবং সামাজিক অনাচার রোধে বরাবর সোচ্চার ছিলেন তিনি। তিনি আন্দোলনের কাজেও ব্যবহার করেছিলেন ঘরটি। স্থানীয় নেতাবৃন্দের সঙ্গে এখানে অসংখ্যবার বৈঠক করেছেন। হুলিয়া জারি হলে তিনি এই বাসায় এসে কয়েকবার অবস্থান নিয়েছিলেন। আটচালা ঘরটিতে এখনো সংরক্ষিত আছে কাজী নজরুল ইসলামের ব্যবহৃত খাট ও আলমারি। শ্রী হর্ষপ্রিয় বিশ্বাসের উত্তরসূরীরা যত্নে লালন করে যাচ্ছেন নজরুলের স্মৃতি। নিয়মিত সংস্কারের কাজে হর্ষপ্রিয় বিশ্বাসের উত্তরসূরীদের অনেক অর্থ ব্যয় করতে হয়। বর্তমানে এই ঘরটির মালিক হলেন প্রকৃতি বিশ্বাস বকুল। শ্রী হর্ষপ্রিয় বিশ্বাসের উত্তরসূরী এবং দৌহিত্র। এরা হলেন তাঁর স্ত্রী প্রমীলা, শাশুড়ি গিরিবালা ও বড় ছেলে বুলবুল। ‘লিচু চোর’ কবিতার অংশবিশেষ এখানে রচনা করেছিলেন। তৎকালীন কার্পাসডাঙ্গার বাবুদের তাল ও লিচু বাগানকে কেন্দ্র করে রচিত হয়েছিল এটি। নজরুল যখন এই স্থানে অবস্থান করছিলেন তখন আটচালা ঘরে অনতিদূরে একটি ঝাউ গাছের খোঁড়লে একটি গোখরো সাপ টিয়া পাখির বাচ্চাকে খাওয়ার জন্য গাছে উঠে। এতে পাড়ার ছেলেপেলেরা সাপটিকে পিটিয়ে হত্যা করে। এই জন্য কবি ছেলেদের উপর ক্ষুব্ধ হন এবং এখানে বসে ‘পদ্মগোখরো’ নামক কবিতাটি রচনা করেন। বর্তমান খ্রিষ্টান মিশনারি চার্চের পেছনে অবস্থিত ভৈরব নদের পাড়ে (এটি আটচালা ঘরের অংশ) সান বাঁধানো ঘাটের সিঁড়িতে বসে নিমগাছের ছায়াতলে তিনি কার্পাসডাঙ্গা অঞ্চলের হিন্দু-মুসলমানদের সে সময়ের চরম দারিদ্র্যের বাস্তব চিত্র তুলে ধরে ‘মৃত্যুক্ষুধা’ রচনা করেছিলেন। মূলত স্বদেশী আন্দোলনের জন্য। লিটন, রেজাউল করিম (২০২২-০৫-২৬)। "কবি নজরুলের স্মৃতিধন্য কার্পাসডাঙ্গা"। চ্যানেল টুয়েন্টিফোর। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  Somoy, Daily Sokaler। "কার্পাসডাঙ্গায় জাতীয় কবি নজরুল মেলা ২০২৩ সমাপনী অনুষ্ঠান সম্পন্ন"। Daily Sokaler Somoy। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  "নজরুলের আটচালার আটকাহন"। এনটিভি অনলাইন। ২০২০-০৫-১১। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  Bangladesh, Md Saiful Islam (২০২২-০৫-২৪)। "সাক্ষী দুই বাংলার সীমান্ত! ভৈরবের তীরে আজও টিকে নজরুলের আটচালা ঘর"। Daily News Reel। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  খাসখবর (২০২৩-০২-১৮)। "কার্পাসডাঙ্গায় জাতীয় কবি নজরুল মেলা সমাপনী অনুষ্ঠিত"। আজকের খাসখবর। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  নিউজ, সময়। "চুয়াডাঙ্গায় ৩ দিনব্যাপী নজরুল মেলা অনুষ্ঠিত | বাংলাদেশ"। সময় নিউজ। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  "কবি কাজী নজরুলের ১২৩তম জন্মশতবার্ষিকী পালিত"। Odhikar। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  আনন্দবাজার, দৈনিক (২০২২-০৫-২৫)। "কবি নজরুলের জন্মবার্ষিকী পালিত"। আনন্দবাজার পত্রিকা। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  "চুয়াডাঙ্গায় কবি নজরুলের স্মৃতিবাড়ি"। দৈনিক যুগান্তর। ২০২৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৮।  "চুয়াডাঙ্গায় তিন দিনব্যাপী নজরুল মেলা"। জাগো নিউজ২৪। ২৮ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৮ জুন ২০২৩।  প্রবেশদ্বার:  কাজী নজরুল ইসলাম বাংলাদেশ